Yedda Marie Romualdez

Si Yedda Marie Mendoza Kittilsvedt-Romualdez ay isang Pilipina na nanalo sa isang patimpalak bilang Reyna ng Kagandahan sa Pilipinas. Norwegian ang kanyang ama na nanggaling sa Cabadbaran City, Agusan del Norte at taga-Cebu naman ang kanyang ina. Una siyang sumabak sa Supermodel of the World-Philippine pageant taong 1991 kung saan nag-first runner up siya at ang nanalo ay si Lorena Pangan. Nakapagtapos siya ng narsing sa Cebu Doctors' College sa Lungsod ng Cebu. Muli siyang bumalik sa Binibining Pilipinas taong 1996 kung saan siya ay nanalong kinatawan ng bansa sa kompetisyong Miss International sa bansang Hapon, kung saan namayagpag siya sa patimpalak at pumuwesto bilang isa sa Pinakamataas na 15 pinalista. Nakarehistro na siya ngayon bilang isang nars.

Isang politiko din si Yedda at naging kinatawan ng unang distrito ng Leyte sa Kapulungan ng mga Kinatawan ng Pilipinas. Unang nominado din siya ng Tingog partylist at nakapagsilbi sa kongreso nang nanalo ang partylist noong 2019. Asawa siya ni Martin Romualdez na isa ring politiko. Pamangkin naman siya ng artistang si Pilar Pilapil na isa ring Reyna ng Kagandahan noong Binibining Pilipinas-Uniberso ng 1967.

Mga sanggunian

Kategorya:Showbiz sa Pilipinas
Kategorya:Mga Pilipinang nanalo sa patimpalak ng kagandahan
Kategorya:Mga politiko ng Pilipinas